钦定古今图书集成/明伦汇编/氏族典/第299卷 > 《四川总志》 > 房景先
## 钦定古今图书集成/明伦汇编/氏族典/第299卷 > 《四川总志》 > 房景先

按《魏书房法寿传》：“法寿族子景先，字光胄，太和中，解
褐太学博士。时太常刘芳、侍中崔光，当世儒宗，叹其
精博。光遂奏兼著作佐郎，修国史。寻除司徒祭酒，员
外郎，累迁步兵校尉，领尚书郎、齐州中正。所历皆有
当官之称。景先沈敏方正，事兄恭谨。兄曾寝疾，景先
侍汤药，衣冠不解，形容毁瘁，亲友见者莫不哀之。神”
龟元年，萧衍龙骧将军田甲能据东义阳城内属，敕
景先为行台，发二荆兵以援之。在军遇疾而还。其年
卒于家。谥曰“文。”